# En hurtig rundtur i &kstars;

Dette kapitel introducerer de fleste af &kstars;' funktioner, i form af en guidet rundtur.

Her ser du &kstars;' hovedvindue:
Hovedvindue

På ovenstående skærmbillede kan du se stjernehimlen centreret på stjernebilledet Orion, som er ved at gå ned i vest. Stjernerne er vist med realistiske farver og relative forskelle i lysstyrke. De klareste stjerners navne er vist (&eg; Betelgeuse). M 42, Oriontågen ses lige under Orions bælte lige over horisonten. I tre hjørner af visningen af stjernehimlen er der informationspaneler der viser data om tiden (LT: 11:38:34 09/10/02), stedet (Greenwich, Storbritannien), og navnet på himmelobjektet i fokus (Fokuseret på intet). Over stjernekortet er der to værktøjslinjer. Hovedværktøjslinjen har genveje til menufunktioner og en tidsindstilling der gør det muligt at ændre på hvor hurtigt tiden går i simuleringen. Værktøjslinjen vis tillader dig at ændre visningen af forskellige objekter på himlen. Der er en statuslinje i bunden af skærmen, der viser navnet på de objekter du klikker på, og himmelkoordinaterne (Rightascension og Deklination) for musens placering.

## Hvor er jeg?

Den første ting du bør gøre når programmet startes, er at indstille det sted himlen skal vises fra. Som standard viser &kstars; stjernehimlen over Greenwich, England (hjemstedet for the Royal Observatory hvor længdegrad=0 er defineret). Da du sikkert ikke befinder dig der må du hellere ændre dette.

Åbn dialogboksen Indstil sted ved at vælge menupunktet Sæt geografisk sted... fra menuen Opsætning eller ved at trykke på globussen på værktøjslinjen eller med tastekombinationen Ctrlg.

Her er et skærmbillede af dialogboksen Indstil sted: Ændring af det geografiske sted himlen ses fra Indstil sted-dialogboksen

I højre side er der en liste med over 2000 byer. Du kan vælge dit sted ved at markere en af disse byer på listen. Hver by på listen er markeret med en lille prik på verdenskortet. Når en by er markeret, vises den med røde ledestreger på kortet.

Det er ikke praktisk at skulle rulle ned gennem alle 2000 bynavne i listen for at finde en bestemt by. For at lette søgningen kan listen filtreres ud fra forskellige kriterier ved at skrive tekst i kasserne under verdenskortet. På skærmaftrykket er Denmark skrevet i Efter land-kassen, men allerede da der kun var skrevet De. Havde vi skrevet C i Efter by og D i Efter land havde København været ene på listen. Søgekriterierne kan altså også kombineres. Det er også lige meget om man bruger store eller små begyndelsesbogstaver i lande- eller bynavne. Læg mærke til at meddelelsen under filtreringskasserne viser hvor mange byer der passer med kriterierne og at de prikker på verdenskortet der symboliserer disse byer er blevet hvide mens resten af byerne har beholdt deres grå farve.

Bylisten kan også filtreres ved at klikke på kortet. Hvis du klikker med musen på kortet, vil alle byer inden for en radius af 2 grader vises i listen. Når du klikker på kortet viser den alle byer den kender inden for området. Man må altså ikke både filtrere efter navn og samtidig benytte musen til at begrænse søgeområdet, og omvendt.

Informationer om længdegraden, bredegraden og tidszonen for det sted du har valgt vises i kasserne i vinduets bund. Hvis dy synes oplysningerne er forkerte eller upræcise kan du rette dem og trykke på knappen Tilføj til listen. Du kan også tilføje helt nye stedder ved at trykke på knappen Ryd felter, og selv skrive oplysningerne for det nye sted ind. Du skal udfylde alle felter (undtagen Delstat/landsdel der er frivillig) før du kan tilføje stedet til listen over kendte steder. &kstars; vil til gengæld gemme dit sted og vise det i listen næste gang du åbner programmet. Vær i denne forbindelse klar over at den eneste måde du kan slette den på igen, er ved at fjerne den præcise linje i filen `~/.kde/share/apps/kstars/mycities.dat`.

Hvis du opretter dine egne stedder (eller forbedrer oplysningerne om de eksisterende, så send os din `mycities.dat`fil så stederne kan tilføjes hovedlisten.

## Hvad er klokken?

Det næste du måske ønsker at ændre, er klokkeslættet og/eller datoen. Når &kstars; startes, sættes tiden efter maskinens eget ur og dato. Og uret i &kstars; følger realtiden. Hvis du ønsker at standse tiden, vælger du Stop tiden fra Tid-menuen, eller du trykker simpelthen på ikonen Pause på værktøjslinjen. Du kan få uret til at gå hurtigere eller langsommere end normalt (endog baglæns) vha. valgboksen Tidsintervaller på værktøjslinjen. Denne valgboks har 2 sæt op/ned-knapper. Den første går trinvis gennem alle 83 tilgængelige tidsintervaller en efter en. Den anden vil springe til den næste lige indstilling højere (eller lavere), hvilket tillader dig at lave større hop i tidsintervallerne.

Du kan ændre tiden og datoen til en hvilken som helst ved at vælge Sæt tiden... fra Tid-menuen eller ved at trykke på timeglas-ikonen på værktøjslinjen. Dialogboksen Sæt tiden benytter en standard &kde; vælger, suppleret med 3 valgbokse til at indstille time, minut og sekund. Hvis du får brug for at stille uret tilbage til den aktuelle tid, skal du bare trykke på Sæt tiden til nu på Tid-menuen.

Den nuværende version af KStars vil ikke acceptere datoer der ligger før 1. oktober 1752 eller datoer efter år 8000. Dette skyldes begrænsningerne i programmeringsmiljøet &Qt;'s dato/tid-klasse. Vi laver måske vores egen dato/tid-klasse til fremtidige versioner af KStars.

## Se dig omkring!

Nu da tid og sted er indstillet, kan vi begynde at se os omkring. Du kan panorerer hen over stjernehimlen ved hjælp af piletasterne. Hvis du holder &Shift; nede før du starter, går panoreringen dobbelt så stærkt. Du kan også bevæge dig rundt på stjernehimlen ved at klikke og trække med musen. Bemærk at ikke alle objekter vises mens billedet bevæger sig. Dette er gjort for at mindske belastningen af computerens processor og dermed gøre bevægelsen jævnere (Du kan indstille hvilke objekter der skjules ved at gå ind ind i dialogboksen Vis indstillinger, dette er beskrevet i næste kapitel). Der er 5 muligheder for at zoome ind og ud:

1. Brug + og - tasterne

2. Tryk på zoom ind/ud knapperne på værktøjslinjen

3. Vælg Zoom ind/Zoom ud i Vis-menuen

4. Brug musens scroll-hjul

5. Bevæg musen op eller ned med &MMB; trykket ned.

Bemærk at når du zoomer ind, vil du se mindre lysstærke stjerner end ved mindre zoom.

Zoom ud til du kan se en grøn linje; den repræsenterer din lokale horisont. Hvis du endnu ikke har indstillet &kstars;, vil skærmen være dækket af grøn farve under horisonten. Den grønne farve repræsenterer jorden man jo heller ikke kan kigge igennem. Der er også en hvid linje, som repræsenterer himlens ækvator (en forestilt linje der deler himlen i en nordlig og en sydlig halvkugle). Endeligt er der en gulbrun linje der repræsenterer ekliptika, den vej solen ser ud til at bevæge sig af gennem året. Derfor kan Solen altid findes på ekliptika, og planeterne er aldrig langt fra den.

## Objekter på himlen

&kstars; viser tusindvis af objekter: stjerner, planeter, tåger, stjernehobe og galakser. Som standard vises stjerner som hvide cirkler med en farvet kant som simulerer stjernens rigtige farve. Planeter vises med farvede prikker ved lave opløsninger og med rigtige fotografier af planeten hvis man zoomer ind. Deep-sky objekter (tåger, hobe og galakser) vises med symboler farvede efter hvilket katalog de tilhører (Messier, NGC eller IC). De fleste Messier-objekter vises med rigtige fotografier hvis man zoomer tilstrækkeligt langt ind. Deep-sky objekter med link til ekstra billeder eller informationer vises med en særlig farve (rød som standard). Hvis du klikker på et objekt vises dens navn i statuslinjen. Dobbeltklikker du på et objekt centreres visningen omkring det og objektet følges (så objektet forbliver i centrum selvom tiden går). Højreklik på et objekt åbner en pop op-menu med flere muligheder.

### Pop op-menuen

Her er et eksempel på den pop op-menu der kommer når man højreklikker på Oriontågen:

Pop op-menu for M 42
Pop op-menu for M 42

Hvad der er med på pop op-menuen afhænger til dels af hvad slags objekt du højreklikker på, men den grundlæggende struktur er følgende:

Øverste sektion indeholder beskrivelser, de kan ikke vælges. De øverste 3 beskrivelser viser objektets navn(e) og objekttype. De 3 næste viser hvornår objektet står op, er på sit højeste og går ned. Den midterste sektion indeholder to ting der kan vælges. Den første er Centrér og følg som får visningen til at indrette sig så objektet anbringes i midten og bliver der også selvom tiden går (du kan også centrere et objekt ved at dobbeltklikke på det). Den anden er Detaljer... som åbner er vindue med udvidede oplysninger om objektet. Den nederste sektion indeholder link til billeder af og/eller websider om det valgte objekt.

Hvis du kender en &URL; på et billede eller ekstra information du gerne vil tilføje et objekt, kan du lave et brugerdefineret link i pop op-menuen ved at vælge menupunktet Tilføj link.... Dette åbner en dialogboks hvor du kan skrive linkets &URL; og den tekst der skal stå i pop op-menuen. Du kan tjekke at denne &URL; er korrekt ved at trykke på Tjek URL som vil åbne denne &URL; i dit internetprogram. Angiv om denne &URL; peger på et billede eller et HTML-dokument! Hvis du angiver at det er et billede, åbnes linket i et billedprogram, og hvis du angiver at det er HTML, åbnes siden i dit internetprogram. Du kan også linke til filer på din egen harddisk, så denne funktion kan også bruges til at tilknytte dine egne observationsdata, billeder og anden information til objekter i &kstars;. Dine brugerdefinerede link bliver automatisk hentet når &kstars; åbnes, og de gemmes i `~/.kde/share/apps/kstars/`, i filer med navne som `mitbillede_url.dat` og `mininfo_url.dat`. Hvis du får lavet dig en stor samling af brugerdefinerede link, bør du overveje at sende dem til os. Så putter vi dem i næste version af &kstars;!

### Find objekter

Du kan søge efter et navngivet objekt ved at trykke på søg-ikonet på værktøjslinjen, ved at vælge Find objekt... i Fokus-menuen eller ved at trykke CtrlF. Dialogboksen Find objekt har en liste over alle navngivne objekter i &kstars; database. Mange objekter står kun opført med deres katalognavne (fx NGC 3077), men nogle er også opført med deres almindelige (mest engelske) navne (fx Whirlpool Galaxy). Du kan filtrere denne liste efter navn eller objekttype. Markere det ønskede objekt og trykke O.k. Programmet vil nu fokusere på dette objekt og følge det. Vær opmærksom på at hvis objektet ligger under horisonten, ser du måske ikke andet end grøn farve. Det er jorden der dækker, men jorden kan gøres usynlig i dialogboksen Billed-indstillinger eller ved at trykke på knappen Jord i værktøjslinjen Vis.

Objekter følgers automatisk når billedet er centreret omkring objektet enten i dialogboksen Find objekt, ved at dobbeltklikke på objektet eller ved at vælge Centrér og følg fra højrekliksmenuen. Du kan ophæve centreringen ved at flytte på billedet, trykke på Lås-ikonet i værktøjslinjen eller fravælge Følg objekt på Fokus-menuen.

## Tilpas visningen

Der er flere forskellige måder at tilpasse visningen efter dine ønsker. Først og fremmest kan du vælge mellem forskellige farvesammensætninger i menuen Indstillinger Farvesammensætninger. Der er 3 forudindstillede farvesammensætninger, men du kan også definere dine egne farvesammensætninger i dialogboksen Vis indstillinger (nærmere beskrevet i næste kapitel). Du kan skjule værktøjslinjerne i menuen Indstillinger Værktøjslinjer og skjule infoboksene i menuen Indstillinger Infobokse. Du kan også tilrette infoboksene med musen. Hver boks har ekstra oplysninger som normalt er skjulte. Du kan bestemme om disse oplysninger skal vises eller ej ved at dobbeltklikke på boksene så de får skygger. Du kan også trække en infoboks hvorhen du vil med musen. Når en infoboks rører ved en kant af visningen klistrer den fast til kanten der - også selv om vinduet ændrer størrelse.

Øvrige tilpasninger er beskrevet i næste kapitel.