# Opsætning af &kstars;

&kstars; har mange indstillingsmuligheder som du kan nå ved at åbne vinduet Billed-indstillinger, enten med skruenøgle-ikonet i værktøjslinjen eller ved at vælge Indstil &kstars;... i menuen Indstillinger. Vinduet er afbildet nedenfor: Vinduet Billed-indstillinger Vinduet Billed-indstillinger

Billed-indstillinger-vinduet er delt i fem faneblade: Kataloger, Fremhævelser, Solsystemet ogFarver og Avanceret. Under fanebladene kan du vælge mellem at få vist himmellegemernes koordinater med koordinatsystemet ækvatorsystemet eller horisontsystemet. Bemærk at ændringer du laver i vinduet vises med det samme på stjernekortet, men de nye indstillinger gemmes ikke før du trykker på knappen O.k..

I fanebladet Kataloger kan du bestemme hvilke objekt-kataloger der skal vises på stjernekortet. SAOs giver dig også mulighed for at se usynlighedsgrænsen for stjerner, og størrelsesklassen (lysstyrken) ved at vise/skjule navnene/størrelsesklassen for stjernerne. Under stjernesektionen er der en liste af afkrydsningsbokse for de tilgængelige deep-sky objektkataloger. Du kan tilføje dine egne objektkataloger ved at trykke på Tilføj brugerdefineret katalog som vil åbne en Fil dialogboks så du kan pege på dit eget katalogs datafil. Mere detaljerede oplysninger om formateringen af katalogfilen kan findes i filen `README.customize` der følger med &kstars;.

På fanebladet Solsystemet kan du bestemme om solen, månen og planeterne skal vises, om de skal tegnes som cirkler eller miniaturebilleder og om planeternes navne skal vises.

Med indstillingerne på fanebladet Fremhævelser bestemmer du om ikke objekter skal vises. Det drejer sig fx om: linjer i stjernebilleder, stjernebilledernes navne, mælkevejen, himmelens ækvator, ekliptika, horisontlinjen og de dele af himmelrummet jorden selv skygger for. Du kan også vælge om stjernebilledernes navne skal skrives på dansk, latin eller forkortelser på 3 bogstaver i følge IAUs standarder.

På fanebladet Farver kan du indstille farverne på stjernekortet og definere dine egne farvesammensætninger. Fanebladet er delt i to ruder:

Den venstre rude viser en liste over alle billedelementer med indstillelige farver. Klik på et element for at få et farvevalgsvindue til at indstille farven. Under listen er valgboksen Stjernfarvetilstand. Normalt vil vil &kstars; tegne stjernerne med en realistisk farvetone svarende til hver stjernes spektraltype. Imidlertid kan du også vælge at tegne stjernerne som udfyldte hvide, sorte eller røde cirkler. Hvis du har valgt realistiske farver, kan du vælge mætningsgraden af stjernefarverne med drejeboksen Stjernefarveintensitet.

Den højre rude lister de definerede farvesammensætninger. Der er tre foruddefinerede skemaer: standardskemaet, et stjernekortskema med sorte stjerner på hvid baggrund og et natsynsskema som kun bruger røde nuancer for at beskytte dit nattilpassede syn. Derudover kan du gemme de aktuelle farveindstillinger som din egen farvesammensætning ved at klikke på knappen Gem aktuelle farver. Den vil spørge dig om navnet på den nye farvesammensætning, og så vil dit skema komme med i listen i alle fremtidige udførelser af &kstars;. For at fjerne en farvesammensætning markerer du den du vil fjerne og trykker på knappen Fjern farvesammensætning.