# Kom i gang

Help for one of the toughest riddles in The 7th Guest

Kan du komme fra A til B, kun ved hjælp af det du kan se?

Indtil videre tror du måske at &kde; ikke er andet end endnu en vindueshåndtering. Slap af og læs dette kapitel, og vi vil introducere dig for nogle egenskaber der vil overbevise dig om at &kde; er meget mere end en vindueshåndtering — det er et fuldkomment brugermiljø.

## Redigér filer

Eftersom du ikke kun har &kde;-programmer installeret på dit system, kender du sikkert til det rod at redigere ASCII-baserede indstillingsfiler. Men faktisk er der en hel del andre filtyper som der er behov for at redigere på denne måde. F.eks. er den rå &XML;-kilde til denne guide skrevet i ren ASCII-tekst og ligeledes er kildekoden til selve &kde;-programmerne. Vi vil nu vise dig hvordan du kan bruge faciliteten &kwrite; i &kde; til selv at redigere i ASCII-filer.

### Åbn et vindue som indeholder din hjemmemappe

Klik på &kicon;-knappen og vælg Hjem. Et vindue der viser indholdet af din hjemmemappe, vil komme frem. Hvis du vil se en mere detaljeret liste af filerne i din hjemmemappe, skal du vælge Vis skjulte filer fra Vis-menuen.

Til venstre i vinduet skulle en trævisning af din filsystemstruktur dukke op samtidig med at du i højre side kan se ikoner for hver fil i din hjemmemappe, inkluderende alle skjulte filer — filer eller mapper der begynder med et punktum.

### Filhåndteringen

Vi har forsøgt at gøre Filhåndteringen så let at bruge som muligt, og hvis du kender andre vindueshåndteringer (inkl. dem som er indbygget i andre styresystemer) med integreret filhåndtering, så vil du kunne nikke genkendende til mange af koncepterne.

Øverst er der en Fil-menu som indeholder funktioner til at åbne og lukke filhåndteringsvinduer. Du kan også udskrive det aktuelle indhold.

Vil du en tur på internettet? Der er adskillige måder dette kan gøres på. Du kan bare vælge Fil Åbn sted (eller trykke på &Ctrl;O) og indtaste en &URL;.

Den enkleste metode er imidlertid at indtaste den adresse du ønsker at gå til i selve stedlinjen.

Hvis du f.eks. ønsker at besøge &kde;-hjemmesiden, så indtast `http://www.kde.org`. Du kan også få hurtig adgang til en overførsel over &FTP; med denne metode. &kde; er internet-klar, hvilket betyder at du kan indlæse og gemme filer ikke bare på din lokale harddisk, men også på fjerne &FTP;- og andre servere som du har skriveadgang til. Andre skriveborde skelner mellem lokale og fjerne filsystemer, men det gør &kde; ikke.

Redigér-menuen tilbyder funktioner til at markere, kopiere og flytte filer. Dem vil vi bruge senere. Vi har allerede brugt Vis-menuen, så måske har du set at man kan få indholdet vist på mange forskellige måder. Prøv at klikke lidt omkring og se hvad der sker.

Du vil uden tvivl finde Bogmærker ekstremt nyttige. Nu kan du stort set huske ethvert link hvad enten det er på den lokale maskine eller et sted på internettet. &kde;'s netværksgennemsigtighed virker begge veje og tillader dig at behandle filer og mapper på din disk som om de var internetbogmærker.

Værktøjer-menuen hjælper dig med at finde den berygtede fil-som-jeg-lagde-et-sted-jeg-ikke-længere-kan-huske.

### Navigér gennem mapper

Vi vil nu vælge en af dine indstillingsfiler og redigere den. Først må vi ændre mappe i filhåndteringen.

&konqueror; startede med din hjemmemappe som toppen af træet. For de fleste dagligdagsformål er det sandsynligt at du vil arbejde her, så det er en praktisk standard. Sommetider har du dog brug for at se et bredere billede, så resten af dit filsystem er ikke langt borte.

Du kan hurtigt vise `/` eller rod-mappen på adskillige måder: klik på det lille mappeikon ved siden af navigationsruden for at skifte til et fuldt filsystemtræ, brug Op-pilen på værktøjslinjen foroven for at gå til toppen af dit filsystem i ruden i højre side, eller skriv `/` i stedlinjen.

For at kunne følge denne vejledning, tryk på det lille blå mappeikon ved siden af navigationsruden så navigationsruden skifter til en fuld filsystemvisning. Bemærk at en del af træet udvides, og din hjemmemappe er stadig markeret. Nu kan du se hvordan din hjemmemappe passer ind i hele hierarkiet, og din hjemmemappes filer er stadig synlige i ruden i højre side.

Rul navigationsruden i venstre side af vinduet ned indtil du finder mappen `/etc`. Dobbeltklik på `etc`. Du vil se en liste over filer i det højre vindue.

### Åbning af en fil

Nogle af de filer du ser her er hjertet af dit operativsystem, så for at lave permanente ændringer på dem, kræver det at du er root eller superbruger. Vi vil øve os på en fil (som ikke vil gøre nogen skade hvis vi skulle lave en fejl) der hedder `motd`.

Rul ned indtil du finder filen `motd` og klik på den med højre museknap. I kontekstmenuen vælger du Åbn med. En ny menu vil komme frem. Vælg &kwrite;. Vupti!

Der er mange måder at åbne en fil på, og dette er blot én af dem. &kwrite; er en editor med en enkel og formodentlig velkendt brugerflade. Du kunne også have navigeret ned ad det lille træ i popop-dialogen til Editorer-afsnittet, og have valgt en anden editor, eller du kunne blot have dobbeltklikket på filen for at åbne den i din standardeditor.

I mellemtiden har du fået filen `/etc/motd` åbnet i &kwrite; og vi er klar til at foretage lidt redigering.

### Editorskærmen

Jo mere du arbejder med &kde;, jo mere vil du lægge mærke til at de fleste skærme og programmer har samme udseende og fungerer på samme måde. Fil-menuen i &kwrite; er et godt eksempel på dette. Næsten alle andre &kde;-programmer har den samme menu og tillader dig at oprette nye filer, åbne eksisterende filer fra dit lokale filsystem eller (kommer snart) selv fra nettet, gemme dem (snart endda også på nettet!), udskrive dem eller sende dem med e-mail til en anden.

Redigér-menuen kan også snart findes i de fleste &kde;-programmer. Den giver dig mulighed for at klippe og indsætte informationer på tværs af programmer. Du kan også søge og erstatte tekst. Ved brug af menuen Opsætning kan du tilpasse editoren på mange forskellige måder. Du kan f.eks. forstørre skriftstørrelsen så den passer til din skærmopløsning — og dine øjne. Selvfølgelig er der, som i ethvert andet &kde;-program, Hjælp-menuen som tilbyder dig online-hjælp når du måtte have brug for det.

### Brug af editoren

De fleste `motd`-filer indeholder ubrugelige ting såsom Glem ikke at sikkerhedskopiere dine data eller Lad være med at genere systemadministratoren. Kedeligt. Lad os ændre teksten så brugere som logger på, får de mere vigtige informationer. Du kan navigere gennem teksten vha. piletasterne og markere dele af teksten med &Shift; Piletaster eller ved at bruge musen med venstre museknap trykket ned. Brug Redigér-menuen til at klippe og indsætte tekst. Indtast hvad du har lyst til eller brug følgende (fremragende) eksempel:

    Velkommen!

    Denne maskine har nu KDE installeret som giver dig en god og
    brugervenlig grænseflade og et konsistent udseende til alle dine
    programmer. Send en e-mail til administratoren for mere information
    om hvordan du kan få KDE op at køre på din konto.

### Gem dit arbejde

Nu da du har ændret `motd`-filen er tiden inde til at gemme filen så ændringerne får virkning. For at gøre dette, kan du bruge enten Fil-menuen, eller du kan bruge Gem-ikonet på værktøjslinjen.

På dette tidspunkt slår virkeligheden til. Du skal have root-tilladelse for at gemme ændringerne i denne fil. &kde; håndterer dette ved at bede dig om roots kodeord.

Du ønsker formodentlig ikke rigtigt at gemme denne fil, så du kan trykke på Annullér i kodeordsdialogen og Annullér igen i gemme-dialogen.

Til slut gør du dit arbejde færdigt ved at lukke editoren og filhåndteringsvinduet. Det kan du gøre ved at klikke på X-knappen i vinduets øverste, venstre hjørne eller ved at vælge Fil Afslut. Simpelt og elegant, ikke?

### Oprettelse af nye filer

Som med alting i &kde;, er der adskillige måder at lave en ny fil på. Du kunne åbne filhåndteringen, højreklikke på et tomt sted i en mappe du ejer, og vælge Opret ny Tekstfil.... En ny tom fil vil komme til syne som du kan åbne ligesom enhver anden. Du kan endda gøre dette lige på selve skrivebordet.

Men som regel vil du allerede være i et program og ønske at starte en ny fil. De fleste &kde;-programmer tilbyder et menupunkt Fil Ny og et ikon på værktøjslinjen til at komplementere den. Et nyt tomt dokument vil komme frem som du øjeblikkeligt kan begynde at arbejde i.

Begge disse metoder har fordele, så brug den der er mest praktisk på det givne tidspunkt.

## Flyt filer med træk og slip

Som du så i forrige sektion, er det at arbejde med filer så let som 1-2-3. Når du imidlertid ønsker at kopiere og flytte filer, kan hele kopiér-og-indsæt-halløjet blive irriterende. Men bare rolig — en procedure kaldet træk og slip tillader dig at kopiere og flytte filer meget hurtigere og lettere.

### Åbn to filhåndteringsvinduer

Før du kan starte får du brug for at have to filhåndteringsvinduer. Den simpleste måde at åbne et nyt vindue på, er at klikke på tandhjulsknappen i højre side af ikonbjælken. Hvis du ikke ser trævisningen i det nye vindue, så aktivér den ( Vindue Navigationsrude ).

### Flyt en fil fra ét vindue til et andet

I det første vindue, åbn mappen `/etc` og rul indtil du ser filen `motd` som vi ændrede i forrige afsnit.

I det andet vindue åbner du din hjemmemappe.

Klik på filen `motd`. Hold venstre museknap nede og træk filen ind i din hjemmemappe. Slip den venstre museknap (dette kaldes at slippe filen). Du vil blive præsenteret med tre muligheder: kopiér, flyt og link. Link vil oprette et symbolsk link til filen, mens kopiér og flyt gør præcis hvad de antyder. Vælg kopiér. Du skulle nu have en kopi af filen `motd` i din hjemmemappe.

## Brug kommandolinje og terminaler

Indtil nu har du kun arbejdet med værktøjer og programmer som &kde; tilbyder. Du vil uden tvivl også gerne kunne bruge andre &UNIX;-programmer. Der er to måder at køre dem på: hurtig-kommandolinjen og terminalen.

### Hurtig-kommandolinjen

Ved at trykke på &Alt; F2 fremkommer et lille vindue hvor du kan indtaste en kommando som du vil have udført. Bemærk venligst at du ikke vil se noget tekst-uddata som genereres fra et program der startes på denne måde. Metoden er kun anbefalet til at starte &X-Window;-baserede programmer eller til at starte værktøjer hvor du ikke behøver at se eller skrive noget. Til andre programmer bliver du stadig nødt til at bruge terminalen.

### &UNIX;-terminalemulatoren

Fra programmenuen, vælg System Terminal . Et terminalvindue vil åbne. Her kan du bruge almindelige &UNIX;-skalkommandoer: `ls`, `cat`, `less` osv. Du kan via menulinjen tilpasse terminalemulatoren så den passer til dine behov.

## Find dine tabte filer

Alle har utvivlsomt prøvet at løbe ind i dette problem: Du starter `ftp`, logger på en rigtig god side (som f.eks. ftp.kde.org) og begynder at nedtage filer. Det er sent på aftenen og du lukker maskinen ned når overførslen er færdig. Næste morgen er du atter ved tastaturet og du begynder at undre dig over i hvilken mappe du nu lige placerede de nyligt overførte filer. Ved at bruge &kde;'s &kfind;-værktøj, kan du finde sådanne tabte filer i en håndevending.

### Start af &kfind;

Det er simpelt at starte &kfind;: Vælg Find filer i &kmenu;. &kfind; anvender et brugerflade-element som du måske ikke har set endnu i &kde;: faneblade. Når KFind starter, ser du at Navn/sted er valgt. Når du klikker på Datointerval ændrer vinduets indhold sig. Eftersom du endnu ikke har kørt en søgning, er de fleste af mulighederne deaktiverede. Det vil vi ændre på nu.

### Find en fil ved at kende dele af dens navn

Så længe du kender en del af filnavnet, er det let at søge. Vælg fanebladet Navn/sted og indtast filnavnet i feltet Navngivet. Jokertegn kan bruges efter behov. Som en test, kan du prøve at indtaste `*.tar.gz`. Som standard begynder søgningen i din hjemmemappe, men du kan vælge en hvilken som helst startmappe du ønsker, ved at klikke på Se i eller Gennemsøg.... For at starte søgningen, tryk på Find-knappen. Efter et stykke tid vil de fundne filer blive listet i vinduet over søgeresultater. Hvis de ikke kommer frem, har du startet søgningen i den forkerte mappe, lavet en stavefejl i feltet Navngivet eller der findes ikke nogen filer der ender med `.tar.gz` på din maskine.

### Find en fil ved hjælp af mere komplekse kriterier

Der er mange kategorier som du kan bruge for at gøre din søgning mere præcis. Jo mere du ved om filen, jo større er dine chancer for at finde den.

Datointerval

  Her kan du specificere at du kun ønsker at se filer som sidst er ændret inden for en given tidsperiode. Du kan også specificere at du kun vil se filer som er ændret inden for et angivet antal måneder eller dage siden.

Af type under fanebladet Avanceret.

  Hvis du ved at filen var af en bestemt type (&eg; et tar/gzip-arkiv eller et jpeg-billede), kan du fortælle &kfind; at det kun skal finde filer af denne type.

Indeholdende tekst under fanebladet Avanceret.

  Du kan angive tekst som filen skal indeholde.

Størrelsen er, også under fanebladet Avanceret.

  Hvis du kender filstørrelsen, kan du ligeledes begrænse søgningen her.

&kfind; har mange flere muligheder for at tilpasse søgninger. Udforsk dem alle!

## Brug af flere skriveborde

Brug af flere skriveborde hjælper dig med at organisere dit arbejde. Du kan placere dine programmer på forskellige skriveborde og navngive dine skriveborde så du ved hvad du laver der. Dette forøger og optimerer din arbejdsplads. Det hjælper dig også når du surfer på nettet i stedet for at lave dit arbejde når chefen kommer ind. Men det sker selvfølgelig kun sjældent...

Du kan skifte mellem skriveborde ved at klikke på skrivebordsikonerne på &kicker;-panelet. Hvis du vil omdøbe dem, kan du gøre det ved at dobbeltklikke på dem.

Du kan bruge vinduer på flere skriveborde. Hvis du ønsker at et vindue skal vises på alle skriveborde, klikker du på klæbeknappen i vinduets øverste, venstre hjørne. For at sende et vindue til et andet skrivebord, klik på titellinjen med højre museknap, vælg Til skrivebord og vælg det skrivebord hvortil du ønsker vinduet flyttet.

## Afslut &kde;

Du kan bruge Log af-indgangen i &kmenu;. Du vil blive spurgt om du virkelig ønsker at afslutte &kde;. Når du afslutter, lukkes alle vinduer og du vender tilbage til din konsol eller skærmhåndteringen. For information om hvordan programmer kan gemme dit arbejde når du logger af, læs venligst bemærkningerne om at logge af.