# Installation

## Hvordan fås &kstars;

&kstars; distribueres med KDE som en del af "Edutainment" modulet.

Vi laver også selvstændige versioner af og til. Disse uafhængige versioner vil være tilgængelige som gzippede tar-arkiver på følgende webside: http://prdownloads.sourceforge.net/kstars/

Selvstændige versioner annonceres på postlisten kstars-announce@lists.sourceforge.net. De bliver også annonceret på &kstars; hjemmeside, apps.kde.com, og freshmeat.net.

Endeligt er &kstars; tidligere blevet pakket og distribueret med mange Linux/BSD-distributioner (fx Redhat, Suse, Debian, Mandrake og FreeBSD). Det var mest før &kstars; blev en del af KDEs uddannelsespakke, men det kan fortsætte hvis disse distributioner vedbliver med at lave selvstændige &kstars;-pakker.

Du kan altid finde den nyeste udviklingsversion af &kstars;, ved at følge instruktionerne på edu.kde.org/kstars/cvs.html.

## Krav til installationen

For at kunne køre &kstars; behøver du &kde; >= 2.1 og &Qt; >= 2.2.4. Det er rapporterer at det ikke kører på &kde; 2.0.

Læg mærke til at fra og med version 0,9 er der selvstændige tar-arkiver til KDE 2.x og KDE 3.x. Koden er identisk i de to versioner (vi var omhyggelige med at beholde bagud-kompatabiliteten), men configure/make-skriptene er tilpasset de to versioner af KDE.

For at oversætte &kstars; bliver du også nødt til at have følgende pakker installeret:

- kdelibs-devel

- libqt-headers (a.k.a. qt-devel)

- zlib-devel

- autoconf (2.1 for &kde; 2; 2.5 for &kde; 3)

På mit system bruger &kstars; omkring 50 MB systemhukommelse med standard-indstillinger. Det meste af forbruget skyldes de indlæste databaser med himmellegemer, især stjernedatabasen med 40.000 stjerner. Du kan reducere hukommelsesforbruget drastisk ved i konfigurationsvinduet at mindske grænsen for hvor svage stjerner der skal vises, Hvis &kstars; er overladt til sig selv, bruger det meget lidt CPU-tid; men det vil bruge alt hvad der er, når billedet flyttes eller zoomes.

## Oversættelse og installation

For at oversætte og installere &kstars; på dit system skal du taste følgende kommandoer i den udpakkede &kstars;-distributions grundkatalog:

    % ./configure --prefix=$KDEDIR
    % make
    % make install

Glem ikke prefix-argumentet til configure. Hvis din `KDEDIR`-variabel ikke er sat, sæt så prefix til det katalog som &kde; er installeret i. Det er normalt enten `/usr`, `/opt/kde`, `/opt/kde2` eller `/opt/kde3`. Du skal også sikre dig at du udfører det sidste trin somroot.

&kstars; bruger `autoconf` og `automake`, så det skulle gå let at kompilere det. Hvis du får problemer så vær sød at rapportere dem til &kstars; postliste kstars-devel@lists.sourceforge.net.

## Opsætning

I øjeblikket er der ingen specielle opsætningsmuligheder eller -krav. Hvis &kstars; klager over manglende datafiler, så skift til root og kopiér manuelt alle filer i `kstars/data/` til `$(KDEDIR)/apps/kstars/` (Hvis du ikke har root-rettigheder, kan du kopiere dem til `~/.kde/share/apps/kstars/`).