# Alt om dit skrivebord

Little Red Riding Hood

Jamen Bedstemor, sikke store øjne du har!

The Wolf

Det er for bedre at kunne se dig!

Jo mere du kan se, jo bedre kan du bruge dit skrivebord. &kde; giver dig mulighed for at få skrivebordet til at se ud og fungere som du vil have det hvilket gør dig i stand til at arbejde hurtigere og mere produktivt. Det giver dig endda mulighed for at blive advaret hvis en ulv prøver at æde dig eller (hvis du er bedsteforælder) gøre dig opmærksom på når Rødhætte er på vej med godter til dig. Se dét er service.

## Autostart-mappen

Uden brug af Autostart-mappen, kan en daglig opstartsrutine med KDE bestå af følgende: start &kde;, start &kedit;, start &konsole;, start &Netscape; og start &kscd;. Dette tager tid som kan bruges bedre. Når &kde;'s egne programmer forbliver åbne ved slutningen af en session, vil de gemme deres tilstand og fremkomme igen når du logger på næste gang. Men der er nogle programmer (f.eks. &Netscape;) som ikke gør dette. Du kan bruge `Autostart`-mappen til disse programmer.

For at starte programmer når &kde; starter op, gør følgende:

1. Åbn `Autostart`-mappen. Som standard er denne mappe i `$`HOME`/.kde/share/autostart`

2. Åbn et &konqueror;-vindue og find det program som du ønsker at tilføje. Hvis du ikke ved hvordan man gør dette, så blev det gennemgået i

3. Træk og slip det ønskede program fra &konqueror;-vinduet til `autostart`-mappen. Når du bliver spurgt, så vælg Link for at oprette et symbolsk link frem for en fuld kopi da det sparer dig for en hel del diskplads.

4. Gentag ovenstående trin for hvert program du ønsker startet når &kde; starter op. Husk at du ikke behøver at tilføje &kde;'s programmer; dem kan du bare lade være åbne når du logger af, og næste gang du logger på vil de åbne igen som om intet var sket.

5. Genstart &kde; hvis du vil se autostart-funktionen i aktion.

Dine programmer skulle nu være startet automatisk da &kde; genstartede. Hvis du ønsker at tilføje noget specielt (du ønsker &eg; at se en bestemt netside når dit system starter), så læs Brug skabeloner. De fremgangsmåder som beskrives dér gælder for en hvilken som helst mappe, så de kan også bruges med `Autostart`-mappen.

## Tilføj programmer og genvejsikoner til &kmenu; og panelet

&kde;'s &kmenu; og &kicker; er ikke begrænset til den opsætning som du vil se lige efter installationen af &kde;. &kde;-panelet er designet til at blive udvidet, og der er to overordnede metoder til at gøre dette: tilføjelse af nye programmer og tilføjelse af genvejsikoner.

### Tilføj menupunkter

&kde; kommer med ret mange programmer der allerede er i menuen. Afhængig af dit operativsystem og distribution kan dette inkludere mange ikke-&kde;-programmer. &kde; inkluderer også et program der vil gennemsøge din disk for flere programmer og tilføje dem til menuen for dig. Prøv at trykke på &Alt;F2 og indtaste `kappfinder` for at se dette i funktion — operationen er helt ligetil.

&kappfinder; er ret smart, men den kender ikke alle programmer der findes. Eller måske ønsker du simpelthen ikke at have alle disse programmer i menuen, og du ønsker blot at tilføje et enkelt ekstra program.

Du kan bruge &kde; Menueditoren til at tilføje dine yndlingsprogrammer til KDE-panelet. For at starte det, klik på &kmenu; og vælg SystemMenu-editor.

Et vindue fremkommer og viser dig den eksisterende &kmenu; til venstre og en tom menupunktsdialog til højre.

I dette eksempel vil vi tilføje en indgang for billedbehandlingsprogrammet Gimp under Grafik-undermenuen. Hvis du allerede har et Gimp-menupunkt dér og ikke ønsker et nyt, kan du stadig følge eksemplet, men bare lade være med at klikke på Anvend når du når dertil.

1. Navigér ned ad det venstre træ til Grafik-punktet.

2. Klik på det en enkelt gang med venstre museknap for at udvide punktet.

3. Klik på ikonet Nyt punkt i værktøjslinjen eller vælg Fil Nyt punkt i menulinjen.

4. I dialogboksen som dukker op, skriver du det ønskede navn på dit nye menupunkt. Til dette eksempel, skriv `Gimp`.

   Klik så på O.k. i dialogboksen.

5. Klik på det nye Gimp-menupunkt som blev oprettet for dig i Grafik-undermenuen. Menupunktsdialogen til højre vil nu ændre sig til at være næsten tom bortset fra det navn du allerede har angivet.

6. Udfyld en valgfri Bemærkning. Måske vil du til dette eksempel ønske at skrive `Et billedbehandlingsprogram`. Den tekst du skriver her, vil blive vist som et værktøjsvink i din &kmenu;.

7. I boksen Kommando skriver du den kommando som du ville have skrevet på kommandolinjen for at åbne programmet. I dette eksempel skal du skrive `gimp`. Du kan også indtaste valgfrie kommandolinje-parametre hvis du ønsker det. Du kan bruge dette til at lave et menupunkt som altid åbner f.eks. et bestemt dokument eller billede. Læs programmets dokumentation for at finde ud af mere om kommandolinje-parametre.

8. Hvis du vil have et program til at operere fra en bestemt mappe (f.eks. for at få Gimp til at begynde sin Gem billede-dialog et bestemt sted), så indtast denne mappe i boksen Arbejdssti. Dette er valgfrit.

9. Hvis du vil ændre standardikonet ukendt, så klik på ikonet i dialogens højre side for at åbne en standard &kde;-ikonvælger.

10. Nogle programmer er nødt til at blive kørt i et terminalvindue (f.eks. Pine). Hvis det er tilfældet, så sæt et kryds i Kør i terminal.

11. Hvis du vil køre dit program som en anden bruger, så sæt kryds i boksen Kør som en anden bruger og indtast det pågældende brugernavn i tekstboksen.

12. Hvis du er tilfreds med dit menupunkt, så klik på Anvend. Hvis du vil starte forfra, klikker du i stedet på Nulstil-knappen.

Og det er alt. Du har nu en ekstra menuindgang.

### Genvejsikoner

Selv om &kde; er meget mere behagelig end de almindelige &UNIX;-vindueshåndteringer, så vil alle gerne kunne starte et program med kun et enkelt klik. Du vil senere lære hvordan du kan lave link og filer på dit skrivebord, men dette har også nogle ulemper: nogle gange er alle dine skriveborde fyldt op med vinduer, og du kan ikke se dine ikoner uden at minimere alle de vinduer som dækker dem. For almindeligt brugte programmer, kan du minimere dette problem og få hurtigere adgang ved at oprette genvejsikoner på &kde;-panelet.

For at oprette en genvej på &kicker;-panelet, har du nogle muligheder: træk-og-slip eller via en menu.

#### Tilføj et genvejsikon med menuen

1. Klik på &kicon; og vælg Indstil panelTilføj Knap .

2. Du vil se din &kmenu;'s øverste niveau igen. Gå gennem menuerne og find det punkt for hvilket du vil oprette en genvej, såsom Hjemmemappe eller &konqueror;. Klik på det program du ønsker.

Et nyt ikon vil fremkomme på panelet. Klik på det og programmet starter.

Det er endnu lettere at tilføje et genvejsikon med træk-og-slip - det er bare at trække et hvilket som helst ikon fra dit skrivebord eller et &konqueror;-vindue til et tomt sted på panelet.

Hvad der sker når du trækker et element til panelet afhænger af hvilken type element det er:

Hvis du trækker en mappe...

  vil en menu fremkomme og give dig valget mellem Tilføj som filhåndterings-URL eller Tilføj som hurtigsøger. Hvis du vælger den første, oprettes et ikon der åbner et &konqueror;-vindue med den pågældende mappes indhold. Vælger du den sidste, får du et ikon der åbner mappen som en menu fra panelet.

Hvis du trækker en genvej fra dit skrivebord...

  vil det blive kopieret til panelet.

Hvis du trækker et dokument...

  vil et link til dokumentet blive oprettet på panelet. Et klik på ikonet vil åbne dokumentet i standardprogrammet.

Hvis du vil flytte et ikon, så klik på det med højre museknap og vælg Flyt. Flyt ikonet til den ønskede placering og klik så med venstre museknap. Hvis du ønsker at fjerne ikonet, klik på det med højre museknap og vælg Fjern. Du kan også flytte et ikon ved at klikke på det med den midterste museknap og trække det til dets nye placering.

## Opret nye filer på dit skrivebord

Dit skrivebord kan være en effektiv arbejdsplads. Hver gang du starter &kde;, kan du se alle de filer, mapper og &URL;'er som du ofte bruger.

Der er to måder hvorpå du kan oprette og redigere filer på dit skrivebord. I ethvert program kan du sige at du ønsker at gemme dit arbejde i din hjemmemappes undermappe Desktop. Hvis din hjemmemappe f.eks. er `/home/mithjem`, så ligger din Desktop-mappe i `/home/mithjem/Desktop`. Alt det du gemmer i denne mappe, vil blive lagt på dit skrivebord.

Hvis du vil flytte eksisterende filer til dit skrivebord, er den bedste metode til dette at bruge &konqueror;. Åbn et filhåndteringsvindue og træk filerne du behøver over på dit skrivebord. Du kan vælge at kopiere dem hvis du ønsker at bevare de oprindelige filer, eller du kan oprette symbolske link til de rigtige filer. Alt hvad du ændrer i linkfilerne vil automatisk blive opdateret i de oprindelige filer. For mere information om brug af træk & slip og filhåndteringen, se kapitlet Flyt filer med træk & slip.

## Placér link på dit skrivebord

Placering af filer på skrivebordet kan hjælpe med til at forkorte de stier du må indtaste. Nogle gange ville det imidlertid være rart hvis man kunne starte &kedit; med en ofte redigeret fil allerede åbnet i det. Og hvor mange gange bliver du frustreret over at gennemsøge uendelige lister af bogmærker for at finde en side du ofte besøger? Ville det ikke være rart hvis alt det som er nødvendigt for at bringe dig til den side, blev gjort automatisk ved at klikke på et enkelt ikon?

### Brug skabeloner

Skabeloner tilbyder en behagelig mekanisme for at udføre opgaver som dem nævnt ovenfor. Skabeloner kan også bruges til at tilknytte bestemte filendelser til et bestemt program. Når man så dobbeltklikker på en fil med en kendt endelse, vil det program som er tilknyttet den pågældende endelse, automatisk blive startet. Kort sagt, skabeloner hjælper dig med at få det meste ud af &kde;.

Eksempel: Du ønsker at have et ikon som bringer dig til &kde;'s netside på dit skrivebord.

1. Højreklik et tomt sted på skrivebordet.

2. Vælg Opret ny Internetlink (URL) fra kontekstmenuen.

3. En dialogboks vil åbne hvor du kan indtaste den adresse som du vil oprette en genvej til.

4. Et nyt ikon vil blive oprettet på dit skrivebord.

Din nye internetgenvej kan tilpasses ligesom ethvert andet genvejsikon. Højreklik på ikonet, vælg Egenskaber og du kan nu ændre ikonet eller genvejens navn hvis du ønsker.

### Brug mimetyper

Mimetyper er meget nyttige. Ved at bruge dem kan du nemt brugerindstille dit system sådan at når du klikker på en fil af en bestemt type, startes det program som denne type er tilknyttet. For eksempel kan alle `.mod`-filer sættes til at starte &noatun;, `.html`-filer kan sættes til at åbne et &konqueror;-vindue der viser filen, og en `core`-fil kan sættes til at blive set med &khexedit; ved simpelthen at klikke på `core`-filen.

Selv om mimetyper er meget nyttige, er de ikke uden farer. Leg med mimetyper som systemadministrator (root) kan skade et &kde;-system så meget at det ikke kan genstartes! I dette eksempel vil du lave din egen personlige mimestil, som kun er relevant for dig. Den vil kun påvirke andre brugere hvis du kopierer den eller flytter den til `$`KDEDIR`/share/mimelnk`.

For at binde en bestemt filtype til et bestemt program:

1. Sørg for at programmet som skal bindes til denne filtype har en indgang i din &kmenu;.

2. Find eller opret i &konqueror; en fil med den endelse som du ønsker at binde.

3. Højreklik på filen og vælg Redigér filtype fra kontekstmenuen eller vælg Redigér Redigér filtyper i &konqueror;'s menulinje.

4. Tilføj filmønstre for programmet ved at klikke på tilføj-knappen og indtast det ønskede filmønster. Husk på at &UNIX; er versalfølsom, så du har måske brug for at tilføje variationer - f.eks. skal `*.mp3` måske ligeledes have tilføjet `*.MP3`. Tilføj så mange filtre på denne måde som du har lyst til.

5. Tilføj en beskrivelse hvis du vil. Dette er valgfrit.

6. I sektionen ved navn Foretrukken programrækkefølge trykker du på Tilføj-knappen. En miniudgave af din &kmenu; åbnes hvor du kan vælge det program som du fremover vil åbne denne typer filer med.

7. Nogle gange vil du måske bruge et andet program til at åbne denne type fil med. Du vil måske bruge f.eks. &kate; til at åbne tekstfiler som du vil redigere, og &kedit; til tekstfiler som du bare vil have et hurtigt kig i. Du kan tilføje flere programmer på samme måde som i forrige trin, og du kan ændre den foretrukne rækkefølge vha. Flyt op- og Flyt ned-knapperne.

8. Hvis du er tilfeds med dine valg, kan du klikke på Anvend-knappen for at gemme dine ændringer uden at lukke dialogboksen. Dette giver dig mulighed for i Konqueror-vinduet at teste for om din filassociation er korrekt. Du kan klikke O.k. for at gemme dine ændringer og lukke dialogboksen eller Annullér hvis du har ændret mening og kun vil lukke dialogboksen.

Husk at afprøve din nye tilknytning ved at åbne en mappe der indeholder en fil af den type du lige har valgt. Klik på filen og det program der bruges til at redigere den, skulle gerne starte op.

Mimetyper er en måde til at beskrive indholdet af filer på. Du er måske vant til at bruge filendelser til det formål, og du er måske klar over at på &UNIX;-systemer har filendelsen ofte kun lidt eller ingen relation til filens indhold. På den anden side kan det også være afgørende - f.eks. vil nogle implementeringer af `gunzip` ikke operere på filer som ikke er navngivet `.gz`.

Mimetyper bruger naturligt nok filnavnemønstre, men ikke nødvendigvis endelserne - du kan opsætte et hvilket som helst filnavnemønster du måtte ønske. Hvis du f.eks. altid ønsker at bruge &kate; til at åbne filer som er relateret til en bestemt klient, og du gør det til en vane at navngive filerne med klientens navn i begyndelsen sådan at de naturligt grupperes i &konqueror;-vinduet, så kan du opsætte et filnavnemønster der matcher `^klientnavn*`. Dvs. at det matcher alle filer med klientnavn i begyndelsen (^-tegnet betyder starter med...) uden at tage hensyn til resten af filnavnet.

## Brug affaldsspanden

Under normale omstændigheder er sletning af filer i &UNIX; noget som ikke kan fortrydes. Med &kde; kan du imidlertid vælge Flyt til affald i stedet for Slet. Dette vil flytte filen til mappen `Affald` der som standard kan tilgås fra et ikon på skrivebordet. I `Affald`-mappen kan du altid genskabe slettede filer. Husk at tømme affaldsspanden jævnligt ved at klikke på den med højre museknap og vælge Tøm affaldsspand, ellers kan du løbe tør for diskplads da filerne stadig kræver plads. Bemærk dog at når du har tømt affaldsspanden (altså mappen `Affald`), så kan du ikke genskabe filerne igen.